
Hvad  Johannes  saa  og  hørte  paa  Øen 

Patmos  angaaende  Ting, 

der  skulde  ske  i  Fremtiden. 

En  Tale  af  nu  afdøde  Apostel  Orson  F.  Whitney. 


I  det  96.  Aar  af  den  kristne  Tidsregning  befandt  en  af 
Jesu  Kristi  Apostle  sig  paa  en  øde  0  i  det  Ægiske  Hav. 
Øen  var  Patmos,  det  romerske  Sibirien,  et  Opholdssted  for 
forviste  Forbrydere.  Apostelen  var  Johannes,  den  samme, 
som  i  det  ny  Testamente  omtales,  som  den  Discipel  Jesus 
elskede.  Han  er  ogsaa  blevet  kendt  under  Navnet  Johan- 
nes Aabenbareren,  Seeren  og  Skribenten  af  det  store  Syn 
»Johannes  Aabebaring«,  den  sidste  Bog  i  Bibelen.  Johan- 
nes var  den  eneste  tilbageblevne  af  de  oprindelige  tolv, 
som  vor  Herre  og  Frelser  havde  beskikket  til  at  gaa  ud  i 
al  Verden  og  prædike  Evangeliet  til  al  Skabningen. 

Godt  og  troligt  havde  de  udført  deres  Gerning.  Inden  for 
det  korte  Tidsrum  af  50  Aar  havde  de  gennemrejst  det 
Romerske  Rige  fra  dets  nordlige  Ydergrænser  til  Æthio- 
pien  i  Syd,  fra  Indien  i  Øst  til  England  i  Vest,  og  havde 
løftet  Evangeliets  Banner  i  hver  eneste  By  af  nogen  Betyd- 
ning i  dette  mægtige  Landomraade,  som  den  Gang  ud- 
gjorde den  kendte  Verden. 

Men  det  havde  kostet  dem  deres  Liv.  En  efter  en  var 
de  faldet  som  Martyrer  »for  Guds  Ord  og  Jesu  Vidnes- 
byrds Skyld«  —  alle  saa  nær  som  Johannes,  der  var  blevet 
tilbage  i  Opfyldelse  af  Herrens  Udtalelse  angaaende  ham, 
at  han  skulde  faa  Lov  til  at  blive  paa  Jorden  til  Herren 
kommer  i  sin  Herlighed. 

Nutids  Aabenbaring  bekræfter  den  gamle  Tradition,  at 
Apostelen  Johannes  døde  ikke,  men  i  en  halv-udødelig 
Tilstand  blev  tilbage  efter,  at  de  andre  Brødre  var  taget, 
for  at  spille  en  vidunderlig  Rolle  i  det  store,  guddomme- 
lige Drama,  som  skal  udspilles  i  de  sidste  Dage.  (Lærdom- 
mens og  Pagtens  Bog  7.  Kap.)  Et  Forsøg  blev  gjort  paa  at 
tage  ham  af  Dage,  men  dette  mislykkedes.  Han  blev  ka- 
stet i  en  Gryde  kogende  Olie,  men  slap  uskadt  derfra,  og 
blev  forvist  til  Øen  Patmos  under  Ordre  af  Kejser  Domi- 
tian,  under  en  af  de  tidlige  Kristenforfølgelser.  Og  der 
finder  vi  ham  ved  Slutningen  af  det  første  kristne  Aar- 
hundredc,  fordømt  af  Mennesker,  men  anerkendt  af  Gud, 
som  aabnedc  Himlene  for  hans  Syn  og  afslørede  for  ham 
den  mystiske  Fremtid. 

Gengivelsens  Engel. 

Johannes   vidner   saaledes   angaaende   sin    Aabenbaring: 

»Derefter  saa  jeg,  og  se,  der  var  en  Dør  aabnet  i  Him- 
melen, og  den  første  Røst,  hvilken  jeg  havde  hørt,  som  af 
en  Basun,  der  talte  med  mig,  sagde:  Stig  herop,  og  jeg  vil 
vise  dig,  hvad  der  skal  ske  herefter.« 

»Straks  henryktes  jeg  i  Aanden;  og  se  en  Trone  stod  i 
Himmelen,  og  en  sad  paa  Tronen,« 

»Og  foran  Tronen  er  der  ligesom  et  Glarhav  , ligesom 
Krystal,« 

»Og  jeg  saa  i  hans  højre  Haand,  som  sad  paa  Tronen 
en  Bog,  forseglet  med  syv  Segl.« 

»Og  jeg  saa  en  anden  Engel  flyve  midt  oppe  under  Him- 
melen, som  havde  et  evigt  Evangelium  at  forkynde  dem, 
som  bo  paa  Jorden,  og  for  alle  Folkeslag  og  Stammer  og 
Tungernaal  og  Folk. 

Og  han  sagde  med  høj  Røst:  Frygter  Gud  og  giver  ham 
Ære,  thi  hans  Doms  Time  er  kommen!« 

»Og  endnu  en  anden  Engel  fulgte,  som  sagde:  Falden, 
falden  er  Babylon,  den  store.« 

Og  jeg  hørte  en  anden  Røst  fra  Himmelen,  som  sagde: 
Gaar  ud  fra  hende,  mit  Folk!  for  at  I  ikke  skulle  blive 
meddelagtige  i  hendes  Synder  og  ikke  rammes  af  hendes 
Plager. 

Thi  hendes  Synder  er  opdyngede  indtil  Himmelen,  og 
Gud  har  kommet  hendes  Uretfærdigheder  i  Hu.« 

»Og  jeg  saa  deres  Sjæle,  som  var  halshuggede  for  Jesu 
Vidnesbyrds  og  for  Guds  Ords  Skyld,  og  dem,  som  ikke 
havde  tilbedt  Dyret  eller  dets  Billede  og  ikke  havde  taget 
Mærket  paa  deres  Pande  og  paa  deres  Haand,  og  de  bleve 
levende  og  bleve  Konger  med  Kristus  i  tusinde  Aar. 

De  øvrige  af  de  Døde  bleve  ikke  levende,  førend  de  tu- 
sinde Aar  vare  til  Ende,  dette  er  den  første  Opstandelse. 

Og  jeg  saa  en  stor  hvid  Trone  og  ham,  som  sad  derpaa; 
for  hans  Aasyn  flyede  Jorden  og  Himmelen,  og  der  blev 
ikke  fundet  Sted  for  dem. 

Og  jeg  saa  de  Døde,  de  store  og  de  smaa,  staaende  for 
Tronen,  og  Bøger  bleve  aabnede;  og  en  anden  Bog  blev 
aabnet,  som  er  Livets  Bog;  og  de  døde  ble-v  dømte  efter 
det,  som  var  skrevet  i  Bøgerne,  efter  deres  Gerninger. 

Og  Havet  afgav  de  døde,  som  var  i  det;  og  Døden  og 
Dødsriget  afgave  de  døde,  som  vare  i  dem,  og  de  bleve 
dømte,  hver  for  sine  Gerninger. 

»Og  jeg  saa  den  hellige  Stad,  det  nye  Jerusalem,  stige 
ned  fra  Himmelen  fra  Gud,  beredt  som  en  Brud,  der  er 
smykket  for  sin  Brudgom.«  —  (Johannes  Aabenbaring  4: 
1,  2,  6;  14:  6—8;  18:  4,  5;  20:  4,  5,  11—13;  21.  2.) 

Apostelens  Formaning. 

I  Slutningen  af  Bogen,  hvori  Johannes  beskriver  dette 
mægtige  Syn,  skriver  han:  »Dersom  nogen  lægger  noget  til 
disse  Ting,  da  skal  Gud  lægge  paa  ham  de  Plager,  som  der 
er  skrevet  om  i  denne  Bog.  Og  dersom  nogen  tager  noget 
bort  fra  denne  Profetis  Bogs  Ord,  da  skal  Gud  tage  hans 
Lod  bort  fra  Livets  Træ  og  fra  den  hellige  Stad,  om  hvilken 
der  er  skrevet  i  denne  Bog.«   (Joh.  Aab.  22:  18,  19.) 

Modsatte  Synspunkter. 

Begrundet  paa  denne  strenge  Advarsel,  og  fordi  Johan- 
nes Aabenbaring  er  sat  som  den  sidste  Bog  i  Bibelen  har 
kristne  i  Almindelighed  faaet  den  Idé,  at  Bogen  forbyder 
videre  Aabenbaring.  Idet  man  paastaar,  at  Skriftens  Sam- 
ling er  fuld,  og  man  fastslaar  derfor,  at  Gud  ikke  længere 
vilde  aabenbare  sig  til  Menneskene  for  at  kundgøre  for 
dem  hans  Vilje.  De  erklærer,  at  Aabenbaring  har  ophørt, 
at  Mirakler  er  gammeldags  og  unødvendige,  at  det  var 
ikke  Hensigten,  at  de  skulle  vedblive  længere  end  i  den 
apostoliske  Tid,  men  var  kun  anvendt  for  at  indføre  Evan- 
geliet paa  den  Tid  —  snart  2000  Aar  siden.  Efter  den  Tid 
paastaas  der,  var  der  ikke  mere  Brug  for  den  Slags  Til- 
kendegivelser. 

Alt  dette  er  i  Modstrid  med  de  Sidste  Dages  Helliges 
Tro  og  Love  og  Erfaringer.  Det  er  vort  Vidnesbyrd,  at  Tro- 
ens Træ  bærer  de  samme  Frugter  nu,  som  i  de  henrundne 
Tider,  og  at  naar  Mirakler  ikke  forefindes,  er  det  kun, 
fordi  Troen  mangler,  eller  er  blevet  for  svag  til  at  gøre 
sig  gældende.  Vi  paastaar  det  er  nødvendigt,  at  Aabenba- 
ring fortsættes.  Vi  vidner  i  dybeste  Alvor,  at  Gud  har  atter 
aabnet  Himmelen  og  gengivet  til  Jorden,  »den  Tro,  som 
een  Gang  blev  overleveret  de  hellige«  —  Kristi  Evangelium 
med  alle  dets  Gaver,  Kræfter  og  Velsignelser  indbefatten- 
de Aabenbaringens  Aand,  den  Hellig  Aand,  som  vidner  om 
de  guddommelige  Ting,  som  Mennesket  ikke  kan  forstaa 
eller  fatte  uden  dens  Vejledning,  ligemeget,  hvad  deres 
Rang  eller  Uddannelse  end  er. 

Mormonismens  Erklæring. 

Vi  erklærer  til  den  ganske  Verden,  at  Gud,  Faderen  og 
Gud,  Sønnen;  to  af  de  guddommelige  Personligheder  i  den 
evige  Treenighed,  har  besøgt  denne  Planet,  Jorden,  i  denne 
Tidsalder;  at  de  viste  sig  for  Joseph  Smith,  da  han  kun 
var  14  Aar  gammel,  talte  til  ham  og  besvarede  hans  Bøn 
om  aandelig  Vejledning,  fortalte  ham,  at  ingen  af  de  den 
Gang  eksisterende  Kirker  var  rigtig,  forbød  ham  at  slutte 

sig  til  nogen  af  dem,  og  endelig  ved  en  Engel  »flyvende 
midt  igennem  Himmelen«,  gengav  det  evige  Evangelium, 
meddelte  ham  guddommelig  Myndighed  i  Form  af  det  hel- 
lige Præstedøme  og  gav  ham  og  andre  Myndighed  til  at 
prædike  Evangeliet,  forrette  dets  Ordinanser,  og  igen  op- 
rette Kristi  Kirke  og  samle  det  adspredte  Israel,  som  en 
Forberedelse  til  Guds  Søns  anden  og  herlige  Tilkomst.  Alt 
dette  er  en  bogstavelig  Opfyldelse  af  det  store,  profetiske 
Syn,  som  Johannes  saa  paa  Øen  Patmos  for  19  Aarhun- 
dreder  siden. 

Fejlagtige  Argumenter. 

Der  er  dem,  der  har  forklaret,  at  Engelen,  som  skulle 
flyve  midt  igennem  Himmelen  med  det  evige  Evangelium, 
betød  Evangeliets  Forkyndelse  i  Apostlenes  Dage.  De  for- 
glemmer, at  paa  den  Tid  Johannes  saa  dette  Syn  var 
Apostlene  alle  døde  paa  ham  nær,  og  ignorerer,  hvad  Jo- 
hannes erklærer,  at  han  saa  »Ting,  som  skulle  ske  her- 
efter«. Saadanne  Argumenter  er  kun  revnede  Kar,  som 
ikke  kan  holde  Sandhedens  klare  Vand.  Fra  hvad  Johan- 
nes siger  desangaaende  er  det  saa  klart,  som  selve  Dags- 
lyset, at  denne  Del  af  Synet  peger  hen  til  en  fremtidig 
Prædiken  af  Evangeliet,  og  den  Kendsgerning,  at  det  skulle 
prædikes  til  alle  Slægter,  Stammer,  Tungemaal  og  Folk 
viser  tydeligt  nok,  at  Verden  vilde  ikke  være  i  Besiddelse 
af  det,  naar  det  kom. 

Vi  bevidner  i  dybeste  Alvor,  at  Synet,  som  Johannes  saa 
angaaende  denne  Engel,  peger  direkte  hen  paa  Evangeliets 
Gengivelse  i  de  første  Aartier  af  det  nittende  Aarhundrede, 
og  til  dets  Forkyndelse  af  Apostlene,  de  Halvfjers  og  Æld- 
sterne  i  Jesu  Kristi  Kirke  af  Sidste  Dages  Hellige. 

Men  den  kristne  Verden,  omtrent  uden  Undtagelse,  for- 
kaster vort  Vidnesbyrd.  De  anser  vor  Paastand  for  urime- 
lig, ja,  endog  for  gudsbespottende,  og  naar  Mormons  Bog 
og  Lærdommens  og  Pagtens  Bog,  som  indeholder  Aaben- 
baringer  af  en  senere  Dato,  bliver  lagt  frem  for  dem,  ry- 
ster de  enten  tvivlende  paa  Hovedet  eller  farer  op  i  Vrede 
over  den,  efter  deres  Mening,  frække  Paastand,  og  peger 
paa  Ordene  i  Johannes  Aabenbaring:  »Dersom  nogen  læg- 
ger noget  til  disse  Ting,  da  skal  Gud  lægge  paa  ham  de 
Plager,  som  der  er  skrevet  om  i  denne  Bog.«  De  antager 
—  og  jeg  betvivler  ikke  deres  Oprigtighed  —  at  »denne 
Bog«  mener  Bibelen,  og  de  slutter  derfor,  at  ingen  Bog, 
som  er  skrevet  senere  kan  være  af  guddommelig  Oprin- 
delse. 

Men  deres  Argument  falder  sammen  under  sin  egen 
Vægt.   Det   er   aldeles    ugrundet:    Thi    da   Johannes    skrev 

disse  advarende  Ord  eksisterede  Bibelen  ikke  som  en  sam- 
let Bog.  De  forskellige  Bøger  af  hvilke  den  bestaar,  skre- 
vet af  inspirerede  Mænd  paa  forskellige  Tider  og  Steder, 
var  særskilte  og  uafhængige  af  hinanden  og  mange  Aar 
hengik  før  kristne  Haadsforsamlinger  samlede  de  forskel- 
lige Manuskripter,  kastede  nogle  af  dem  væk  og  samlede, 
hvad  der  blev  tilbage  i  en  Bog  »Bibelen«.  Videre  er  det 
en  historisk  Kendsgerning,  at  Johannes  efter  hans  Til- 
bagekomst fra  Øen  Patmos,  paa  Opfordring  af  de  Kristne 
i  Efesus,  skrev  sin  Beretning  om  Jesus  og  hans  Mission  — 
Johannes  Evangelium.  Dette  er  ligeledes  indbefattet  i  Bi- 
belen, skønt  det  blev  skrevet  senere  end  Aabenbaringen, 
saa  hvis  den  elskede  Discipel  med  de  afsluttende  Ord  i 
Aabenbaringens  Bog,  mente,  hvad  man  paastaar,  han  men- 
te, udtalte  han  Forbandelsen  paa  sit  eget  Hoved  og  tillagde 
sig  selv  de  Plager,  om  hvilke  han  havde  skrevet. 

Men  det  gjorde  han  ikke,  af  den  simple  Grund,  at  naar 
han  siger  »denne  Bog«  mener  han  slet  ikke  Bibelen,  men 
Aabenbaringens  Bog,  som  han  advarede  Menneskene  imod 
at  forandre  ved  at  lægge  til  eller  tage  fra  det,  der  var 
skrevet  deri. 

Ingersolis  Fejltagelser. 

Kaptajn  Ingersoli,  den  store,  amerikanske  Fritænker, 
sagde  i  sit  bekendte  Svar  til  Kardinal  Manning  af  den 
Bomersk-Katolske  Kirke:  »Hvis  St.  Johannes  er  Forfatte- 
ren af  Aabenbaringens  Bog,  maa  han  uden  Tvivl  have  væ- 
ret sindsvag.«  Denne  Udtalelse  minder  mig  om  en  Historie 
om  to  Mænd,  der  diskuterede  Ingersoli  og  hans  Foredrag 
»Moses  Fejltagelser«  —  Entré  50  Cents.  En  af  dem  sagde 
til  den  anden:  »Skal  du  ikke  hen  og  høre  Ingersoll  tale 
om  Moses  Fejltagelser?«  »Nej,«  svarede  den  anden,  »jeg 
'vil  ikke  give  50  cents  for  at  høre  Ingersoli  tale  om  Moses 
Fejltagelser,  men  jeg  vilde  give  50  Dollars  for  at  høre  Mo- 
ses tale  om  Ingersolls  Fejltagelser.« 

Og  Ingersoli  har  aldrig  begaaet  en  større  Fejltagelse, 
end  da  han  bedømte  den  guddommelig  inspirerede  Forfat- 
ter af  Aabenbaringens  Bog,  Apostelen  Johannes,  at  være 
sindssvag.  Den  gæve  Kaptain,  oplyst,  men  overfladisk,  vit- 
tig og  veltalende,  men  langt  uden  for  Dybderne  af  de  aan- 
delige  Ting,  var  selv  nærmere  Sindssyge  end  Johannes 
Aabenbareren  eller  nogen  anden  Apostel,  som  prædikede 
»Kristus  og  ham  korsfæstet  —  for  Jøderne  en  Anstød- 
sten, og  for  Grækerne  en  Daarskab«.  Ingersoll  tjente  en 
Hensigt.  Han  knuste  til  Atomer  meget  af  det  gamle  Tan- 
kespind og  falske  Traditioner,  men  drev  sin  svage  Lanse 
forgæves  imod  de  evige  Sandheders  uigennemtrængelige 
Brynje. 

Den  forseglede  Bog  aabnet. 

De  boglærde  kristne  erklærer  Johannes  Aabenbaring  at 
være  en  forseglet  Bog,  umulig  at  fatte.  Meget  faa  iblandt 
dem  foregiver  at  forstaa,  seh  en  ringe  Del  af  dens  smukke 
poetiske  Mysterium.  Det  faldt  til  en  ulærd  Bondesøn,  en 
Guds  Profet  at  aabne  den  forseglede  Bog  og  klarlægge, 
ved  den  Aand,  som  udtyder  alle  Mysterier,  den  sande  Me- 
ning af  mange  af  dens  hemmelighedsfulde  Ord. 

Den  kristne  Kirkes  Tilbagegang. 

Den  første  Del  af  Aabenbaringens  Bog  -  -  som  jeg  ikke 
har  citeret  —  taler  for  sig  selv.  Det  er  en  Advarsel  til  de 
syv  Kirker  i  Asien«  -  -  det  vil  sige,  de  Grene  af  Kirken, 
grundlagt  af  Apostlene  omkring  paa  det  asiatiske  Fast- 
land.. Tegnene  paa  et  forestaaende  »Frafald«,  forudsagt 
af  Apostelen  Paulus,  havde  begyndt  at  vise  sig  i  de  for- 
skellige kristne  Menigheder.  (2  Thess.  2:  3;  1  Tim.  4:  1; 
2  Tim.  3:  1 — 5.)  De  skulle  vende  deres  Øren  fra  Sand- 
heden og  henvede  sig  til  Fabler,  og  blev  derfor  advaret  om 
disse  Farer  og  formanet  angaaende  Følgerne  af  Hovmod, 
Verdslighed  og  Forsømmelse  af  deres  Pligter  imod  Gud. 

Men  Advarslerne  forblev  for  det  meste  uænset.  »Frafal- 
det« vedblev,  og  Kirken  fortsatte  sin  nedadgaaende  Kurs; 
blev  rig,  hovmodig  og  fordærvet,  indtil  den  tilsidst  havde 
tabt  Evangeliets  Gaver  og  Kræfter,  mistede  sin  aandelige 
Magt  og  den  guddommelige  Myndighed.  De  hellige  Ordi- 
nancer  blev  forandret,  falske  Lærdomme  antaget  i  Stedet 
for  de  sande,  Præstedømmet  borttaget  og  Kirken  ladet  til- 
bage som  en  tom  Skal,  »et  Gudfrygtigheds  Skin«,  men  for- 
uden, ja,  endog  fornægtende  dens  Kraft.«  Med  andre  Ord, 
Kirken  indrettede  sig  efter  Hedenskabet  for  at  undgaa 
Forfølgelser,  ændrede  dens  Lærdomme  saa  de  kunne  an- 
tages af  den  hedenske  Verden. 

Kirken  gjorde  Fremgang  i  timelig  Henseende  og  blev 
vidunderlig  populær  og  indflydelsesrig,  i  en  saadan  Grad, 
at  Kejser  Konstantin  —  hans  Øjne  altid  aabne  for  enhver 
egennyttig,  lav  Fordel  —  blev  selv  en  »Kristen«.  Den  Dag, 
tilsyneladende  saa  gunstig  for  Kirken,  var  i  Virkeligheden 
noget  helt  andet.  Det  var  Dagen  for  dens  Svaghed  og  For- 
fald. Dens  »Lysestage«  var  »flytte  ud  af  sit  Sted«. 

Mange  gode,  a^rlige  Mennesker  forblev  i  Kirken,  da  de 
ikke  havde  noget  bedre  at  holde  sig  til,  og  var  uden  Tvivl 
oprigtige  i  deres  Trosbekendelse  og  Gudsdyrkelse.  Men 
den  gamle  Kraft  og  Herlighed  var  forsvundet,  for  aldrig 
mere  at  komme  tilbage  til  det  svage  Genskin  af  den  op- 
højede, oprindelige  Kirke. 

De  sidste  Dages  Husholdning. 

Det  var  denne  Tilstand,  som  nødvendiggjorde  Evange- 
liets Gengivelse  i  de  sidste  Dage.  Ikke  en  anden  Tilstede- 
komst.  Evangeliet  var  blevet  aabenbarct  fra  Himmelen 
flere  Gange,  før  det  blev  prædiket  i  Tidernes  Midte  af  Kri- 
stus selv  og  hans  Apostle  Det  var  et  gengivet  Evangelium 
den  Gang,  og  det  er  et  gengivet  Evangelium  nu.  Adam 
havde  modtaget  det,  ligeledes  Enok,  Noa,  Abraham,  Moses 
og  andre  af  de  værdige  Gamle,  og  havde  trofast  adlydt  dets 
Betingelser. 

»Mormonismen«,  saa  kaldet,  holder  paa  Evangeliets 
Gengivelse  i  denne  Uddeling  eller  Husholdning.  Men  det  er 
ikke  det  hele.  Den  holder  paa  Evangeliet  selv,  i  alle  Ud- 
delinger —  som  disse  Perioder  er  kaldt,  hvor  Gud  har  aab- 
net  Himmelen  og  fremsendt  Frelsens  Plan  med  Myndig- 
heden til  dens  Administration  for  hans  Børns  evige  Vel 
over  hele  Verden.  Ikke  en  ny  Beligion,  men  den  ældste  af 
alle  Religioner;  den  har  været  paa  Jorden,  den  ene  Gang 
efter  den  anden,  og  har  uden  Tvivl  hver  Gang  haft  sit 
Øgenavn.  Dem,  der  troede  paa  Evangeliet  for  1900  Aar 
siden,  blev  kaldt  »Kristne«  skønt  deres  rigtige  Navn  var 
»Hellige«.  Navnet  Kristne  var  et  Øgenavn,  fordi  de  troede 
paa  Kristus.  De  Hellige  i  vor  Tid  har  faaet  Øgenavnet 
»Mormoner«,  fordi  de  tror  paa  Mormons  Bog.  De  Sidste 
Dages  Hellige,  kalder  sig  ikke  »ved  dette  Navn,  som  en  Til- 
kendegivelse af  at  være  mere  retfa^rdige;  men  simpelthen 
for  at  skelne  mellem  dem  og  de  hellige  paa  Kristi  Tid. 

Verdens  Visdom  fejlagtig. 

Mormonismens  Lære  er  af  mange  blevet  anerkendt  som 
noget  stort  og  smukt,  skønt  de  kun  anser  Mormonismen 
for  en  Sekt  mere  i  Verden.  Og  der  er  dem,  der  med  deres 
skarpe  Øjne  efter  Verdens  Visdom  ser  Styrken  i  Mormo- 
nernes Stilling;  men  ikke  desmindre  tror,  at  Joseph  Smith 
tilfældig  fandt  paa  noget,  uden  i  Virkeligheden  at  kende 
dets  fulde  Værdi.  De  mener,  at  det  var  et  rent  Tilfælde, 
der  gav  Mormonismen  sin  høje  og  uindtagelige  Stilling. 
Aldrig  har  nogen  begaaet  en  større  Fejltagesle.  Kendsger- 
ningerne staar  saa  højt  over  dette  Opspind  som  Himme- 
len over  Jorden. 

»Mormonismen«  er  for  dem,  der  forstaar  den,  det  »un- 
derfulde Værk  og  Vidunder«  forudsagt  af  Profeten  Esajas, 
et  Værk,  der  skulle  fremkomme  midt  iblandt  et  Folk,  som 
ville  ære  Herren  med  deres  Læber,  men  hvis  Hjerter  vare 
langt  fra  ham;  et  Værk,  der  ville  faa  »den  vises  Visdom 
til  at  forgaa  og  den  forstandiges  Forstand  til  at  skjules«. 

Den  Profeti  er  nu  i  Færd  med  at  opfyldes.  Den  begyndte 
at  blive  opfyldt  i  Foraaret  1820,  da  Faderen  og  Sønnen 
viste  sig  for  Joseph  Smith  og  erklærede  Aabningen  af  en 
ny  Evangelie-Uddeling.  Guds  Søn  under  dette  ude  i  Lun- 
den, citerede  Esajas'  profetiske  Ord,  og  knyttede  saaledes 
sammen  det  »underfulde  Værk  og  Vidunder«  forudsagt  af 
den  gamle  Profet  og  Seer,  og  det  Værk,  som  skulle  udføres 
af  den  nye  Profet  i  denne  Evangelie-Uddeling. 

„Fra  Himlens  høje  Hvælv  en  Engel  for". 

Saa  kom  Engelen  Moroni,  den  Engel,  som  bragte  Evan- 
geliet og  aabenbarede  til  den  unge  Profet,  et  Oldtidsfolks 
Optegnelser;  Historien  om  en  Gren  af  Israels  Hus,  hvem 
Frelseren  havde  besøgt  og  til  hvem  hans  Disciple  havde 
prædiket  Evangeliet  i  deres  Land  -  Amerika.  Mormons 
Bog,  som  indeholder  Evangeliet  i  sin  Fylde,  som  det  var 
blevet  overleveret  til  dette  Oldtidsfolk  . 

En  Opsummering  af  Guds  Værk. 

Der  har  været  mange  Evangelie-Uddelinger;  men  der 
vil  ikke  komme  flere.  Dette  er  den  sidste  og  største  —  Ti- 
dernes Fyldes  Husholdning.  Og  heri  vil  Uni-versets  almæg- 
tige Styrer  fuldende  sit  Værk  med  Hensyn  til  denne  Pla- 
net; vil  samle  alt  i  eet  under  Kristus,  baade  i  Himmelen 
og  paa  Jorden,  som  forudsagt  af  de  hellige  Profeter  i  de 
henrundne  Tidsaldre,  og  bestemt  i  det  evige  Raad  før  Ti- 
dens Begyndelse. 

Evangeliet  —  det  evige  Evangelium  —  hvad  er  det?  — 
Hvorfor  kaldes  det  saaledes?  Hvad  er  dets  Principper  og 
Hensigter?  Undersøg  Mormonismen  og  De  vil  finde  det. 


Præsident  Heber  J.  Grant. 


Vi  er  blevet  underrettet  om  at  Kirkens 
Præsident  Heber  ].  Grant,  som  nu  er  paa 
Rejse  i  Europa,  kommer  til  Danmark  Fre- 
dag den  13.  August.  Og  vil  indvie  den 
ny  Kirkebygning  i  Esbjerg  Søndag  den 
15.  August. 

Præsident  Grant  vil  tale  paa  et  Møde 
i  København  Onsdag  den  18.  August. 

{Redaktionelt. 


Til  unge  Piger,  der  har  bestaaet 
deres  Eksamen. 


Et  vidt  Felt  af  Aktiviteter  har  lukket  dets  Døre  bag  dig, 
idet  det  for  et  Øjeblik  lader  dig  blive  i  Korridoren,  hvorfra 
der  aabner  sig  mange  Døre  til  større  Chancer  end  igennem 
den,  du  lige  har  passeret.  Stands  et  Øjeblik,  førend  du  aab- 
ner en  anden  Dør,  grund  over  de  ophidsende  Øjeblikke, 
som  du  har  haft  i  den  forbigangne  Tid;  betragt  de  gyldne 
Lejligheder,  som  Fremtiden  vinker  dig  i  Møde  med. 

Du  ejer  mange  uvurderlige  Minder,  som  betager  dig, 
naar  du  genkalder  dem  i  din  Erindring.  Der  var  de  Dage, 
da  du  »gav  din  første  Tale«  for  Skolen,  da  din  første  Ven 
inviterede  dig  til  dit  første  Bal.  Lyse  Erindringer!  Men 
endog  nu  er  din  Haand  paa  Haandtaget  af  denne  Dør  igen- 
nem hvis  Portaler  du  vil  passere  ind  i  et  nyt,  mere  spæn- 
dende Felt  af  Aktivitet.  Dine  Værelser  er  alle  oplyste  af 
den  herlige  Foraarssol,  som  bringer  en  stor  Bølge  af  Øn- 
sker efter  Luksus,  efter  Livet,  med  sig.  Dine  Værelser  bli- 
ver godt  ventileret  af  Foraarsvindene,  som  bkrser  de  mør- 
ke, forvirrende  Tanker  bort,  idet  de  forlader  VaM'elset,  for 
at  de  friske  og  kraftige  Tanker  kan  ankre  sig  i  dit  Sind. 

Du  maa  ganske  rigtigt  nu  forstaa,  at  din  Ungdom  kun 
kommer  een  Gang,  og  at  det,  som  du  nu  gør,  vil  ban"e  Frugt 
hele  Resten  af  dit  Liv. 

Verden  trænger  til  din  Ungdom  i  Dag,  som  den  sikkert 
aldrig  før  har  trængt  til  den  —  unge  Mennesker  med  et 
klart  Syn  og  rent  Sind,  som. kan  hjælpe  til  med  at  løse  vor 
Tids  indviklede  Problemer.  Den  behøver  Piger,  som  kan 
sige:  »Nej«,  i  rette  Tid  og  mene  det.  Den  trænger  til  Piger, 
som  kan  tage  deres  Plads  i  Hjemmet  og  Forretningen  og 
ved  deres  Handlinger  bevise,  at  Ærlighed  og  Dyd  endnu  er 
Egenskaber,  som  beviser  deres  Værdi  for  dem,  der  prak- 
tiserer dem.  Kirken  behøver  i  Særdeleshed  Piger,  som  kan 
forblive  trofaste  imod  Evangeliets  Principper  og  som  ved 
at  gøre  dette  kan  blive  et  Eksempel  for  Resten  af  Verden 
at  følge  efter. 

Ligesom  hver  Arkitekt  tegner  sine  Planer  længe  førend 
han  udfører  Bygningen,  saaledes  lagde  Skaberen  sine  Pla- 
ner længe  førend  han  sendte  sine  Børn  herned.  Han  kender 
Korridorerne,  Værelserne,  Udgangene  og  Indgangene,  og 
han  overlader  dig  til  at  tage  dit  Valg.  Han  prøver  natur- 

ligvis  paa  at  udpege  de  rigtige  Værelser  for  dig,  som  du 
kan  træde  ind  i,  idet  du  gaar  fremad  i  Livet. 

Nogle  af  de  Erfaringen,  som  verdenskloge  Mænd  og 
Kvinder  vil  have  dig  til  at  tro  er  nødvendige  for  dig,  vil 
han,  at  du  skal  undgaa  fuldstændigt,  fordi  de  vil  berøve 
dig  din  ungdommelige  Livskraft  og  Friskhed.  For  Eks.  vil 
nogle  i  Verden  i  Dag  have  dig  til  at  tro,  at  det  ikke  er 
skadeligt  at  ryge.  Endog  anerkendte  Autoriteter  med  Hen- 
syn til  Dannelse  misleder  i  denne  Henseende  .Vi  kan  hel- 
digvis gaa  til  en  højere  Autoritet  end  en  Opdragelsesvej- 
leder.  Vi  har  en  evig  Vejleder,  som  advarer  os  imod  at 
blive  vildledt  ind  i  et  af  Værelserne,  hvor  der  ingen  Ud- 
gang findes,  hvor  Stillestaaen  og  den  aandelige  Død  kan 
forekomme.  Ved  at  sænke  sin  Standard  i  dette  ene  bestemte 
—  at  ryge  --  mister  en  Pige  eller  Kvinde  ofte  hendes  Fød- 
selsret,  for  naar  Skranken  een  Gang  er  brudt  og  Døren 
aaben  ind  til  et  uønskværdigt  Værelse,  er  det  lettere  at 
passere  igennem   Døre  til  andre  usunde  Aktiviteter. 

Denne  Periode  igennem  hvilken  du  er  passeret,  er  som 
ganske  rigtigt  blevet  kaldt  »Begyndelsen«  -  Indgangen  til 
et  fuldstændigere  og  rigere  Liv,  hvis  du  bevogter  din  Fød- 
selsret  og  udvider  den. 

I  Piger  tænker,  at  advarende  Ord  kommer  let  fra  den 
ældre  Generation;  at  ældre  Folk  er  fjernet  langt  fra  Ung- 
dommens heftige  Iver.  Men  der  findes  dem,  som  endskønt 
vi  forlængst  har  passeret  igennem  Ungdommens  viltre 
Dage,  endnu  kan  huske  de  Kriser,  som  I  maa  passere  igen- 
nem. Vi  kan  genkalde  Foraarstidens  Æggen  og  føle  Ung- 
dommens Kald. 

Vi  har  Tro  paa  jert  større  Mod  og  Dygtighed;  men  vi 
kunde  lide  at  føre  jer  ind  i  de  Værelser,  hvor  jeres  store 
Evner  vil  have  Lejlighed  til  at  bære  de  bedste  Frugter 
baade  for  jer  selv,  og  for  dem,  som  vil  komme  efter  jer, 
til  Kirkens  Ære  og  vor  himmelske  Faders  Herlighed. 

M.  C.  J. 


The,  Kaffe  og  Chokolade. 

Præs.  John  A.  Widtsoe  i  „The  Gopsel  and  Health".  - 

Naar  det  angaar  vor  Sundhed  og  Helbred,  synes  det  at 
tage  en  lang  Tid  for  os  at  lære  den  simple  Sandhed,  at 
det  er  „de  smaa  Ræve,  der  spolerer  Vinen".  Mange  tilsyne- 
ladende harmløse  Smaating  foraarsager  os  mere  Skade, 
end  det  er  i  Almindelighed  anerkendt.  Kampen  mellem  Liv 

og  Død  er  saaledes,  at  ret  ofte  beror  Udkommet  kun  paa 
en  ganske  ringe  Omstændighed.  Forfatteren  kender  et  Til- 
fælde af  en  ung  Mand,  hvis  Død,  der  var  foraarsaget  ved 
Tyfus-Feber,  var  direkte  grundet  paa  et  svagt  Hjerte,  han 
havde  faaet  gennem  Brugen  af  Cigaretter.  Da  Krisen  kom, 
var  dette  vigtige  Organ  ikke  stærkt  nok  til  at  bringe  Patienten 
over  Krisen,  og  som  Følge  deraf  indtraadte  Døden  øjeblik- 
kelig. I  dette  Tilfælde  var  Tobaksvanen  fuldt  ud  ligesaa  an- 
svarlig for  det  skete,  som  hvis  den  unge  Mand  var  blevet 
dødelig  forgiftet  den  Gang,  han  først  nød  det. 

Utallige  Tilfælde  kunde  fortælles,  i  hvilke  Brugen  af  The, 
Kaffe  og  Tobak  var  anset  for  absolut  uskadelige  paa  Grund 
af,  at  der  ingen  øjeblikkelig  Skade  skete.  Den  samme  Slags 
Argumenter  vil  tvinge  os  til  at  antage,  at  Støv,  der  kom- 
mer ind  i  et  meget  delikat  Urværk,  ikke  vil  skade  Uret, 
indtil  dette  taber  og  paa  anden  Maade  udviser  Tegn  paa 
Svækkelse.  Det  er  en  Kendsgerning,  at  større  Forstyrrelser 
sjældent  indtræffer,  indtil  der  allerede  er  anrettet  Skade,  og 
enda  maaske  ikke  indtil  Mulighed  for  Forbedring  er  ude- 
lukket. 

I  Kampen  mellem  Helbred  og  Sygdom,  Liv  og  Død  er  de 
stridende  Parter  temmelig  jævnbyrdige.  Med  andre  Ord  er 
Grænsen  mellem  Sejr  og  Nederlag  meget  snæver.  Livskraften, 
som  et  almindeligt  Menneske  besidder,  er  omtrent  tilstræk- 
kelig til  med  Held  at  modstaa  ordinære  Angreb  af  Syg- 
domme; og  som  Følge  deraf  kan  enhver  Forringelse  af 
Legemets  Reserver  —  lige  meget  hvor  lidet  —  maaske  for- 
andre Kampens  Udfald  og  resultere  i  Død. 

Vi  maa  dog  ikke  have  den  Opfattelse,  at  Brugen  af  The, 
Kaffe  og  Chokolade  kun  foraarsager  lettere  Svækkelser.  Tvært- 
imod kan  disse  Ting  ret  ofte  gøre  et  alvorligt  Indgreb  paa 
vort  Helbred,  uden  at  den  virkelige  Aarsag  til  vort  Ilde- 
befinde kan  konstateres  med  det  samme.  Som  Eksempel 
kan  nævnes,  at  Forstoppelse  altid  følger  Brugen  af  The  og 
Kaffe,  og  denne  Træghed  med  Maveorganerne  giver  Aarsag 
til  en  Mængde  andre  Sygdomme.  Virkningen  af  The  og  Kaffe 
paa  Nervesystemet  og  Nyrerne  er  lige  saa  ødelæggende. 

Naar  vi  bliver  i  Stand  til  at  konstatere  den  virkelige  Aarsag 
til  alle  Dødsfald,  vil  vi  finde,  at  meget  faa  Mennesker  dør 

af  en  almindelig  Opløsning,  der  er  foraarsaget  ved  en  Syg- 
doms Angreb;  men  at  de  dør  som  Følge  af  en  Slapning  i 
et  vigtigt  Organ,  der  er  blevet  svækket  paa  Grund  af  for- 
udgaaende  Misbrug  og  Forsømmelse.  I  disse  Tilfælde  spiller 
Brugen  af  The  og  Kaffe  en  meget  vigtig  Rolle. 

Kemisk  Analysering  har  aabenbaret  Tilstedeværelsen  i 
baade  The  og  Kaffe  af  en  Mængde  Stoffer,  der  virker  ned- 
brydende paa  det  menneskelige  Legeme.  Blandt  disse  er 
Kaffein  og  Garvesyre  meget  skadelige.  Kaffein  er  en  Gift, 
der  er  fuldt  ud  saa  skadelig  som  Nikotin,  Garvesyre  dan- 
ner Egebarken,  der  hærder  Huderne  til  Læder  under  Garvning. 
Kaffein  forefindes  i  Theen  i  en  Udstrækning  af  2y2— 3  pCt. 
og  i  Kaffe  omkring  iy2  pCt.  Omkring  12  pCt.  Garvesyre 
findes  i  The  og  en  Del  mindre  i  Kaffe.  Naar  en  Drik  til- 
beredes, opløses  næsten  al  Kaffein,  medens  omtrent  det 
halve  af  Garvesyren  forbliver  i  Thebladene  eller  Kaffegrumset. 
En  almindelig  tillavet  Kop  The  eller  Kaffe  indeholder  om- 
trent tre  Gran  af  Kaffein,  og  saa  indeholder  Theen  tilmed 
omkring  ni  Gran  Garvesyre  En  eneste  Dosis  paa  en  20 — 30 
Gran  Kaffein  siges  at  være  dødelig  for  et  sundt,  voksent 
Menneske.  Efter  dette  indeholder  et  Pund  The  nok  Kaffein 
til  at  dræbe  fra  syv  til  tolv  Personer.  Ti  Kopper  The  eller 
Kaffe,  drukket  paa  en  Gang,  vilde  vise  sig  at  være  yderst 
farlig  —  om  ikke  dræbende. 

I  mindre  Kvantiteter  stimulerer  Kaffein  det  centrale  Nerve- 
system stærkt  og  i  Særdeleshed  den  Del,  der  bevirker  Hjer- 
nens Aktivitet.  Vedkommende  bliver  livlige,  Tanker  kommer 
hurtigt,  og  Ordene  flyder  frit.  Dybsindighed  forhøjes  sjæl- 
dent, men  forringes  snarest. 

Store,  men  ikke  dødelige  Gift-Dosis  foraarsager  en  stærk 
Hovedpine  og  Forvirring,  og  paa  mere  modtagelige  Men- 
nesker kan  en  mild  Delirium  observeres.  Pulsen  slaar  hurtigere, 
og  ret  ofte  er  der  Hjertebanken.  Sitring  i  Musklerne  og 
Rystelse  i  hele  Kroppen  er  almindelig.  Saa  slemme  Følger 
spores  dog  ikke  ved  Brug  af  The  og  Kaffe  i  ordinære  Kvanti- 
teter; men  den  vedblivende  Brug  af  The  og  Kaffe  efterfølges 
for  det  meste  af  Nervøsitet.  Dette  er  hovedsagelig  paa  Grund 
af  den  stødende  Virkning  af  Giften  paa  Nervesystemet.  Hvis 
der  er  nogen  Tvivl  om  Tilstedeværelsen  af  denne  Tilstand 

imellem  de  vanemæssige  The-  og  Kaffeforbrugere,  kan  man 
hurtigt  faa  det  Spørgsmaal  besvaret  ved  at  lade  Vedkom- 
mende forsøge  at  holde  sin  Haand  udrakt  i  en  ubevægelig 
og  støt  Siilling.  En  fremherskende  Nervøsitet  imellem  The- 
og  Kaffeforbrugere  er  saa  at  sige  almindelig. 

Foruden  dets  Virkning  paa  Nervesystemet  angriber  Kaf- 
fein  Nyrerne  meget  voldsomt.  Disse  vigtige  Organer  fungerer 
hovedsagelig  for  Udladeisen  af  Spildprodukterne  —  Urin 
og  den  dermed  forbundne  Blanding.  Urinsyre  er  en  af  de 
vigtigste  Bestanddele  i  Urin.  Naar  Nyrerne  ikke  er  i  Stand 
til  at  udtage  al  Urinsyren,  følger  der  en  lang  Række  af 
alvorlige  og  maaske  dødelige  Sygdomme.  Det  Produkt,  Kaffein 
frembringer,  er  nær  beslægtet  med  Urinsyre.  Den  Kaffein, 
der  er  tilstede  i  fire  Kopper  The  eller  Kafie,  udgør  det  samme 
Kvantum  af  Urinsyre,  som  et  normalt  Menneske  affører  i 
i  24  Timer.  Med  andre  Ord,  fire  Kopper  af  disse  Drikke 
fordobler  det  normale  daglige  Arbejde  af  Nyrerne.  Det  er 
derfor  intet  Under,  at  The-  og  Kaffeforbrugere  for  det  meste 
er  angrebne  af  Nyrelidelser.  Kaffein  foraarsager  ogsaa  Over- 
flødighed af  Urin. 

Theen,  der  købes,  indeholder  15  pCt.  Garvesyre.  Omtrent 
Halvdelen  af  dette  findes  i  en  ordinær  Drik  The.  Denne 
Syre  er  meget  sammensnærpende  og  foraarsager,  at  de 
indre  Organer  skrumper  og  tørres  ind,  og  det  frembringer 
ligeledes  Forstoppelse. 

Folk  har  aldrig  betragtet  Chokolade  eller  Kakao  som  ned- 
brydende paa  Helbredet,  og  dog  indeholder  begge  Alkaloid 
Theobromine,  en  Gift,  der  er  meget  nær  beslægtet  med 
Kaffein  i  The  og  Kaffe.  Theobromine  foraarsager  dog  ikke 
Nervøsitet  eller  Forstoppelse.  Paa  den  anden  Side  virker 
den  meget  mere  voldsomt  paa  Nyrerne,  end  Kaffein  gør. 
Under  denne  Gifts  Indflydelse  er  disse  Organer  vedvarende 
irriteret  og  overarbejdet. 

Intet  Menneske  kan  nogensinde  haabe  at  have  sin  fulde 
Energi,  hvis  de  tillader  sig  selv  at  nyde  Drikke,  der  an- 
griber de  mest  livgivende  Organer  i  Legemet. 

RETTELSE.  -  -  I  Stjernen  for  15.  Juli  var  der  ved  en  Fejlta- 
gelse kommet  til  at  staa,  at  Ældsterne  Robert  Earl  Sørensen  og 
Louis  Stens  Christensen  var  beskikket  til  at  arbejde  i  Aalborg 
og  Ældste  Christian  Rush  til  at  arbejde  i  Silkeborg.  Der  skulde 
have  staaet,  at  Ældste  Robert  Earl  Sørensen  var  beskikket  til  at 
arbejde  i  Silkeborg  og  Ældsterne  Christian  Rush  og  Louis  Stens 
Christensen  til  at  arbejde  i  Aalborg. 

AFLØSNING.  —  Ældste  Jens  V.  Olsen,  Distriktspræsident  i  Kø- 
benhavn er  bleven  hæderlig  afløst  fra  et  vel  udført  Missionsar- 
bejde og  er  nu  paa  Vej  til  sit  Hjem  i  Utah.  Ældste  Olsen  præ- 
siderede tidligere  over  Aalborg  Distrikt  og  har  vundet  sig  man- 
ge Venner  baade  i  Aalborg  og  i  København. 

AALRORG.  —  Den  nyorganiserede  Ri-sværm  i  Aalborg  afholdt 
Fredag  d.  9.  Juli  en  i  alle  Maader  yderst  vellykket  Fest  for  at 
give  alle  interesserede  et  Indblik  i   Bikube   Pigernes  Arbejde. 

10  Piger  havde  ved  ihærdigt  Arbejde  formaact  at  gøre  denne 
Aften  til  en  Succes,  et  udmærket  Program  blev  udført;  den  før- 
ste Del  gik  ud  paa  at  forklare  Rikube  Pigernes  Maal  og  Hensigt, 
og  den  mere  humoristiske  Del  blev  givet  som  Underholdning, 
mens  Deltagerne  forfriskede  sig  med  en  dejlig  Portion  Jordbær 
med  Fløde,  der  gjorde  sit  til,  at  Festen  formede  sig  som  en  rig- 
tig Midsommerfest.  Salen  var  pyntet  smukt  med  Guirlander  i 
Rikube  Pigernes  Farver,  og  de  glade  Rikube  Piger  med  deres 
frejdige  Sang  kaldte  for  Alvor  Sommerhumøret  frem.  70  Perso- 
ner deltog  i  Festen,  og  det  skal  her  med  Tak  bemærkes,  at  gode 
Venner  udenfor  Kirken  velvilligst  havde  skænket  20  Pund  Jord- 
bær til  Hjælp,  hvilket  gjorde  det  muligt,  at  Festen  tilligemed 
gav  et  godt  økonomisk  Udbytte. 

Aalborg  Bikube  Piger  fortjener  stor  Ære  af  denne  Fest,  og 
hvis  de  stadigvæk  vil  udvise  Energi  og  Sammenhold  i  lige  saa 
høj  Grad,  er  der  spaaet  dem  en  stor  Fremtid. 

Tirsdag  den  6.  Juli  blev  Karen  Ane  Marie  Andersen  døbt  af 
Ældste  William   K.  Salberg. 

KOBENHAVN.  -  Torsdag  den  8.  Juli  havde  den  Kvindelige 
Hjælpeforening  i  Københavns  Gren  foranstaltet  en  Skovtur  for 
de  ældre  Søskende.  Ved  Ellevetiden  afhentede  to  Turistbiler  de 
57  Deltagere  ved  Kirken  i  Rorups  Allé  og  tog  dem  ud  i  Dyre- 
haven, hvor  det  første  paa  Programmet  var  en  Frokost  bestaa- 
ende  af  lækkert  Smørrebrød  med  Dobbeltøl,  Sodavand  eller 
Mælk.  Efter  Frokosten  tog  man  en  lille  Spadseretur  over  i  det 
grønne,  hvor  man  satte  sig  til  Ro  og  nød  et  varierende  Program 
af  Deklamationer,  korte  Taler  og  Sange.  Ved  4-Tiden  bænkedes 
man  atter  ved  Rordene  i  Traktørstedet  til  Chocolade  og  Kage, 
hvorefter  Turen  atter  per  Ril  gik  tilbage  til  Rorups  Allé.  Alle 
syntes  at  have  nydt  Turen  i  fuldeste  Maal,  og  Restyrelsen  for 
den  Kvindelige  Hjælpeforening  høstede  megen  Ros  for  det  vel- 
lykkede Arrangement. 

Mandag  den  21.  Juni  blev  Frida  Ane  Johanne  Rendtsen,  Edith 
Birthe  Bendtsen  og  Bendt  Erling  Bendtsen  døbt  af  Ældste  Paul 
B.  Tanner. 

ESBJERG.  —  Søndag  den  4.  Juli  blev  Niels  Peter  Olsen  og  Anna 
Margrethe  Sofie  Jensen   døbt  af  Ældste  George  H.  Petersen. 
ODENSE.  —  Søndag  den  27.  Juni  blev  Elly  Gurli  Jakobsen  døbt 

af  Ældste  Clark  W.  Nielsen.  Søndag  den  18.  Juli  blev  Christine 
Louise  Christensen  døbt  af  Ældste  Edward  Larsen  Jr.  og  Emilie 
Margrethe  Sommer  Hansen   døbt  af  Ældste  Clark  W.  Nielsen. 

ANKOMST  OG  BESKIKKELSER.  —  Torsdag  den  22.  Juli  ankom 
Ældsterne  Henry  E.  Christensen  fra  Manti,  Utah  og  Earl  E.  Ol- 
sen fra  Salt  Lake  City  Utaih  til  København.  Ældste  Christensen 
er  beskikket  til  at  arbejde  i  Aalborg,  og  Ældste  Olsen,  som  er 
en  Dattersøn  af  Assisterende  Historieskriver  i  Kirken  Andrew 
Jensen,  der  endnu  erindres  af  mange  i  Danmark  fra  hans  tid- 
ligere Virksomhed  som  Missionspræsident  her,  er  bekikket  til 
at  arbejde  i  Aarhus. 

FORFLYTTELSER.  —  Ældste  B.  Marion  Thompsen  er  forflyttet 
fra  Aarhus  til  Esbjerg  og  Ældste  Joseph  H.  Petersen  fra  Esbjerg 
til  Slagelse. 


Hver  Maaned  udsender  Kirkens  præsiderende  Biskop- 
raad  en  Oversigt  over  forskellige  kirkelige  Aktiviteter, 
samlet  fra  Maanedsrapporterne  fra  Kirkens  forskellige 
Stave.  Samtidig  med  denne  Oversigt  udkommer  der  lige- 
ledes Instruktioner  eller  Formaninger  af  betimelig  Inter- 
esse for  Kirken,  eller  et  eller  andet  Budskab  fra  Kirkens 
General- Autoriteter. 

Med  Oversigten  for  Maj  1937  udkom  følgende  Budskab 
til  Kirkens  Medlemmer: 

Feriesæsonen  er  nu  inde,  og  vi  henleder  de  Sidste  Dages 
Helliges  Opmærksomhed  paa  den  tiltagende  Tilbøjelighed 
til  at  tage  ud  paa  Udflugter,  som  varer  Lørdag  og  Søndag. 
Dette  er  imod  Aanden  af  Sabbatens  Helligholdelse,  og  in- 
gen, som  holder  Embede  i  Stav,  Ward  eller  Gren  burde 
anvende  Søndagen  til  Forlystelse.  Herren  er  ikke  tilfreds 
med   Sidste  Dages  Hellige,  som  tager  ud   paa   Fornøjelser 

om  Søndagen. 

Dei  præsiderende  Biskopsraad. 

